
     Az Európai Unióban folyó közös európai K+F tevékenységek megvalósítása 4 éves keretprogramok formájában történik. Magyarország csatlakozása az EU 1999 februárjában meghirdetett 5. Keretprogramjához (1999-2002) lehetővé tette, hogy a magyar szakemberek a tagországbeli kutatókkal azonos feltételekkel vegyenek részt a programban. Magyarország programszinten (és nem projektszinten) csatlakozott az 5. Keretprogramhoz, vállalva, hogy a nemzeti jövedelem arányában hozzájárul a program költségvetéséhez.
A keretprogramok egyedi programokból állnak, amelyek célkitűzései az egyes projektek végrehajtásában valósulnak meg.

     Tematikus programok:

1. Életminőség és gazdálkodás az élővilág erőforrásaival (Life)

2. Felhasználóbarát információs társadalom (IST)

3. Versenyképes és fenntartható növekedés (Growth)

4. Energia, környezet és fenntartható fejlődés (Environment)

     Kulcsakciók: Az európai kutatás és technológiafejlesztés fő célkitűzései a tematikus programokon belül kijelölt ún. kulcsakciókban jelennek meg. Így például a Growth program a következő kulcsakciókat tartalmazza:

· Innovatív termékek, eljárások, szervezetek

· Fenntartható mobilitás és kombinált szállítási mód

· Szárazföldi szállítás és tengeri technológiák

· Új perspektívák a légiközlekedés számára

A program összesen 23 kulcsakciót fogalmaz meg és részletez.

     A kulcsakciókat ún. generikus akciók egészítik ki. Ezek olyan kiemelt kutatási területekre szervezett akciókat jelentenek, amelyeket a kulcsakciók nem fednek le, és amelyek eredményeinek számos potenciális alkalmazása lehet.

     A négy tematikus programban ún. infrastruktúra akciók segítik elő a kutatási berendezések és eszközök optimális kihasználását, és az egyes kutatóhelyek teljesítőképességének azonos vagy hasonló szintre emelését.

     Az 5. Keretprogram három horizontális programot tartalmaz, amelyek rendeltetése – a részükre megállapított „saját” célkitűzések mellett – az első aktivitási terület tematikus programjainak koordinált és harmonikus végrehajtásának elősegítése. A horizontális programok olyan kutatási területeken helyezkednek el, melyek az EU más szakmapolitikáival és programjaival érintkeznek pl külkapcsolatokkal, innováció politikával, oktatással, képzéssel stb.

     A programok a következők:

1. A Közösségben folyó kutatás nemzetközi szerepének megerősítése

2. Az innováció előmozdítása, KKV-k keretprogramban való részvételének ösztönzése

3. A humán kutatási potenciál és a társadalmi - gazdasági tudásbázis fejlesztése

     Az 5. Keretprogramot az Európai Bizottság Közös Kutató Központja, valamint az Európai Atomenergia Közösség számára kitűzött feladatok és akciók zárják.

     A magyar pályázók (jogi személyek, jogi személyiséggel nem rendelkező gazdasági társaságok, természetes személyek) a program kezdetétől fogva legalább egy EU tagországbeli partnerrel alkotott konzorciumban pályázhatnak támogatásért az Európai Bizottságnál. Az támogatás a pályázati feltételektől függően a projekt költségvetésének 100, 75, 50 vagy 35 százaléka lehet.

·      Előnyök Magyarország számára:

· Forrás az EU-tól

· Partnerkapcsolatok kiépítése a tagországokkal

· Nemzetközi területen folyó K+F tevékenységbe való bekapcsolódás

     ISA: a Német Szövetségi Oktatási és Kutatási Minisztérium hozta létre, hogy információt nyújtson a tagjelölt országoknak, ill azok intézményeinek.

·      Tagjelölt országok:

· Lengyelország

· Magyarország

· Csehország

· Szlovákia

· Szlovénia

· Románia

· Bulgária

· Málta

· Ciprus

· Lettország

· Litvánia

· Észtország

·      Társulási megállapodások a következő országokkal:

· Norvégi

· Izland

· Izrael

· Svájc

· Lichtenstein

     A NAS felhívások módot adnak a már meglévő konzorciumoknak arra, hogy új partnereket integráljanak a tagjelölt országokból a már folyamatban lévő projektekhez.

